**Pohjois-Pohjanmaan liiton hankehakijoiden infotilaisuus 15.12.2021**

**Uudistuva ja osaava Suomi 2021-2027 EU:n alue- ja rakennepolitiikanohjelma**

Voiko päättää käyttääkö joko yksikkö tai tosiasiallisia palkkoja? Ja miten maksatushakemuksissa kiinteätyöaika %-osuus palkasta osoitetaan rahoittajalle?

*Rahoittaja ilmoittaa hakuilmoituksessa, mikä tai mitkä palkkakustannusmallit ovat käytettävissä ko. hakukierroksella. Jos valittavina ovat molemmat mallit, tällöin hakija voi valita itselleen parhaiten sopivan palkkakustannusmallin. Ryhmähankkeissa kaikilla hakijoilla on oltava käytössä sama palkkakustannusmalli.*

*Valitettavasti kiinteän työaikaosuuden vahvistamiseen ole ainakaan vielä käytettävissä mallipohjaa. Asiakirja on vahvistettava organisaation nimenkirjoitusoikeuden omaavan henkilön toimesta.*

Tarvitseeko kirjanpidosta saada erikseen flat rate raportit sekä suorien kulujen raportit?

*Rahoittajalle ei ole tarpeen toimittaa flate rate kustannuksia koskevaa kirjanpidon raporttia.*

FR 40%, kuinka tarkkaan matkakulut tulee eritellä hankesuunnitteluvaiheessa (kotimaan ja ulkomaan matkat)?

*Määrämuotoista lainsäädännöstä tulevaa ehtoa matkakulujen erittelylle ei ole annettu säädösperustassa. Rahoittajalle on kuitenkin oleellista kuvata matkat, joilla on keskeinen vaikutus hankkeen toteutuksen ja tulosten kannalta. Rahoittajan tulee kyetä muodostamaan hakemuksen perusteella selkeä kuva hankkeen toiminnasta.*

Jos pidetään ajopäiväkirjaa, joka sisältää matkoja sekä yli että alle 15 km päähän, miten menetellään? Lienee melko töisevää eritellä matkalaskulta nämä toisistaan.

*Tässä syntyy valitettavasti flat rate 7% hankkeiden osalta tilanne, joka vaatii matkalaskujen osalta tarkkuutta siitä, mitkä matkakustannukset kohdennetaan välittömiksi kustannuksiksi ja mitkä välillisiksi kustannuksiksi*.

Näkeekö päätoteuttaja osatoteuttajien hakemukset ennen kuin ne on sähköisesti allekirjoitettu?

*Ryhmähankkeissa päätoteuttaja näkee hakemukset ennen kuin ne voidaan jättää rahoittajalle. Hakemusten jättäminen edellyttää päätoteuttajan hyväksynnän.*

Ryhmähankkeen hakemuksen jättäminen: onko väliä missä järjestyksessä hankehakemus jätetään? Esim. tuleeko osatoteuttajien allekirjoittaa hakemus ennen päätoteuttajaa?

*Ryhmähakemuksen viranomaiselle jättää päätoteuttaja. Osatoteuttajan muutoshakemusten jättäminen viranomaiselle ei ole mahdollista ennen kuin päätoteuttaja on ”hyväksynyt” muutoksen yhteistyösopimuksen ja yhteisen hankesuunnitelman mukaiseksi.*

Onko hankkeen "seurantaraportti" maksatushakemuksissa yhteinen eri toteuttajien kesken?

*Maksatushakemukset ovat tuensaajakohtaisia, jolloin myös seurantaraportit laaditaan tuensaajakohtaisesti.*

Voiko rahoittaja tehdä ryhmähankkeelle rahoituspäätöksen, minkä mukaisesti rahoitusta ei myönnetä kaikille osatoteuttajille? Esim. kolme neljästä osatoteuttajista saa rahoituksen ja yhden osatoteuttajan osuus jätetään rahoittamatta.

*Rahoittaja tarkastelee hanketta kokonaisuutena. Kaikkien tuensaajien on täytettävä yleiset valintaperusteet.*

Missä vaiheessa ryhmähankkeiden hakeminen on mahdollista?

*EURA2021 –järjestelmä käyttöönotto ja eri toiminnallisuuksien valmiusaste ei ole valitettavasti tiedossamme. Toivottavaa olisi, että ryhmähankkeiden hakeminen olisi mahdollista EURA2021 toiminnan käynnistyessä.*

Ja sitten kun tuli Heikki Laukkaselta toteamus, että ryhmähankkeet eivät vielä valmiita, niin voiko jo ensimmäisessä haussa kuitenkin hakea usean toteuttajan hankkeita?

*Usean toteuttajan hankkeita ei voi hakea, mutta mikään ei estä hakemasta omia erillisiä samaa aihetta ja kokonaisuutta kehittäviä hankkeita.*

Mitkähän ESR+ toimintalinjat ja erityistavaoitteet avautuvat ensimmäisenä?

*Pyydämme kääntymään asian osalta Pohjois-Pohjanmaan ELY-keskusksen rakennerahastoasiantuntijoiden puoleen. ESR-toimenpiteet rahoitetaan ELY-keskusten kautta.*

**Uudistuva ja osaava Suomi 2021-2027 EU:n alue- ja rakennepolitiikanohjelman Pohjois-Pohjanmaan kick-off tilaisuus. 10.11.2021**

*Vastaukset on laadittu Pohjois-Pohjanmaan liiton rahoitustoimintaa säätelevien ehtojen mukaisesti. Yritystoiminnan ja ESR toiminnan osalta voi olla eroavaisuuksia.*

Edellytetäänkö yritysyhteistyötä/elinkeinoelämäyhteistyötä jo valmistelu/hakuvaiheessa? Onko edellytyksenä ulkopuolinen rahoitus (=yritysrahoitus) EAKR-hankkeissa?

*Ohjelmakaudella 21-27 elinkeinoyhteys on hyvä ja toivottava asia hankkeen kannalta, mutta se ei ole pakollista kehittämistoiminnassa. Lisäksi on muistettava, Pohjois-Pohjanmaan liitto ei voi tuke yksittäisen yrityksen liiketoiminnan kehittämistä.*

*Myös yksityisen rahoituksen osalta sama tulkinta kuin aikaisemmin eli yksityinen vastikkeeton rahoitus on hyvä osoitus hanke-esityksen elinkeinojen kehittämiseen liittyvästä potentiaalista, mutta yksityinen rahoitus ei ole pakollista.*

Valtakunnallisten teemojen osalta minulla ei antaa tarkempaa informaatiota hakuajoista.

*Valitettavasti meillä ei ole vielä tieto valtakunnallisten teemojen hakuajoista.*

järjestääkö Pohjois-Pohjanmaan liitto pääsääntöisesti 2 EAKR hakua vuodessa? Miten ne ajoittuvat?

*Järjestämme pääsääntöisesti kaksi hakua per vuosi myös jatkossa. Ajoitus voi hieman vahdella.*

Ovatko jatkohankkeet mahdollisia?

*Jatkohanke käsite voi olla terminologisesti moniselitteinen, mutta toteamme lyhykäisesti, että samaa toimintaa ei rahoiteta uudelleen ja uudelleen. Sen sijaan on täysin mahdollista samaan tematiikkaan kuuluvien hankkeiden rahoittaminen. Mieleeni tulee heti ainakin painettavan elektroniikan ja matkailun kehittäminen.*

Miten haetaan ylimaakunnallisia hankkeita?

*Meidän tämän hetkisen ymmärtämyksemme mukaan samalla tavoin kuin ennenkin eli ryhmähanke jätetään päähakijana toimivan maakunnan rahoittajalle. Ensimmäisen hakukierroksen aikana ei ole välttämättä mahdollista hakea ryhmähankkeita, koska ko. toiminnallisuus ei ole vielä valmis EURA2021:ssa.*

Miten DNSH-periaatteen toteutumista hankkeessa selvitetään hakemusvaiheessa (onko esim. EURAssa kentät tätä varten) ja miten sitä arvioidaan?

*Tämän hetkisen tietämyksemme mukaan hakemuksessa on ko. kohta DNSH-arviointiin. Valiettavasti tarkemmin emme osaa vielä kertoa aiheesta.*

Jos käytetään palkoissa yksikkökustannusmallia, miten poissaolot huomioidaan (ml. KELAn palautukset)?

*Tukikelpoisten palkkakustannusten laskentaan voidaan käyttää sairausloman ajan ja perhevapaan ajan tunteja siltä osin kuin tuen saaja ei ole saanut tai ei ole oikeutettu saamaan niihin korvausta muualta.*

Voiko ”vakio”-henkilösivukuluprosentti muuttua ohjelmakauden aikana?

*Ensimmäisen päätöksen aikana voimassa ollutta HSK -prosenttia käytetään koko hankkeen ajan. HSK voi toki muuttua, mutta se ei vaikuta jo päätöksen saaneisiin hankkeisiin.*

Jos hankkeessa on sekä investointeja että kehittämistä, mikä on flat rate? Täytyykö tällöin kehittämistyön osuuden olla vähintään 50% kokonaisuudesta?

*Kehittämishankkeessa enintään puolet kustannuksista voi olla investointeja. Tällöin on kyse FR 7% (kehittäminen) plus FR 1,5%  (investointi) hankkeesta eli samassa hankkeessa on kaksi eri laskentamekanismia. EURA2021 tukee ko. tukihakemuksen laadintaa. Poikkeus OKM hallinnonalan investointihankkeet ja perusrakenteen investoinnit, joissa vaikka koko hanke voi olla investoinneista koostuva. Huom. FR 40% plus FR 1,5% yhdistelmä ei ole mahdollista.*

Voiko hakija itse esittää, kumpaa palkkamallia hankkeessa käytetään?

*Voi esittää, jos molemmat palkkakustannusmallit ovat "avoinna" hakukierroksella.*

Miten ”tuntitaksamallin” laskenta käytännössä hoidetaan sellaiselle työntekijälle, joka on

1) työskennellyt hakijan palveluksessa vain esim. 3 kuukautta tai

2) jos hankkeeseen palkataan uusi työntekijä?

*Vuotuisen bruttotyövoimakustannuksen laskeminen eri tilanteissa:*

***1) Hankehenkilö tiedossa jo hakemusvaiheessa.****Vuotuinen bruttotyövoimakustannus perustuu ensisijaisesti kyseisen tehtävän tai henkilön todelliseen palkkaan erityisesti silloin, kun hankkeeseen liittyvä tehtävää hoitava henkilö on jo tiedossa hankehakemusvaiheessa. Tällöin tuntitaksa lasketaan jo toteutuneiden palkkakulujen perusteella sillä edellytyksellä, että hankkeessa tehtävän työn tehtäväluokka tai työn vaativuustaso vastaa henkilön aiemmin tekemän työn vaativuutta.*

***2) Hankehenkilöä ei ole vielä valittu.****Mikäli hankehakemusvaiheessa tehtävää hoitava henkilö ei ole vielä tiedossa, tuntitaksa lasketaan saman palkkaluokan työntekijöiden tai vähintään kolmen vastaavan tehtävän palkkakustannusten keskiarvona*

***3) Uusi henkilö organisaatiossa.****Mikäli hankkeelle tehtävään työhön palkataan täysin uusi henkilö, jonka palkkakuluille ei ole selkeää vertailukohtaa, voidaan palkka laskea keskiarvona vähintään kolmesta riittävän lähellä olevien tehtävien palkkakustannuksista.*

***4) Henkilö työskennellyt alle vuoden organisaatiossa.****Jos vuotuisia bruttotyövoimakustannuksia ei olisi saatavilla, ne voidaan johtaa saatavilla olevista asiakirjoihin perustuvista bruttotyövoimakustannuksista tai työsopimuksesta, jolloin ne on mukautettava 12 kuukauden jaksoa vastaaviksi*

Saadaanko tehtävänkuvauslomakkeista mallipohjat käyttöön?

*EURAssa ko. lomakkeet ovat pakollisia täytettäviä lomakkeita ja ne ovat hakemusta.*

Onko rahoittajilla jotain aiesopimuksiin tai yhteistyösopimuksiin liittyviä ohjeita?

*Ryhmähankkeen tuen saajien on tehtävä hankkeen toteuttamisesta sopimus, jossa määrätään:*

*–1) ryhmähankkeen tuen saajien keskinäiset oikeudet ja velvollisuudet;*

*–2) se ryhmähankkeen tuen saaja, joka toimii ryhmähankkeen päätoteuttajana ja vastaa ryhmähankkeen koordinaatiosta.*